*Projekts*

LATVIJAS REPUBLIKAS MINISTRU KABINETS

2017.gada Noteikumi Nr.\_\_\_\_\_\_

Rīgā (prot. Nr. ­­ .§)

**Kārtība, kādā valsts finansē darba samaksu pedagogiem privātajās izglītības iestādēs**

Izdoti saskaņā ar
[Izglītības likuma](https://likumi.lv/ta/id/50759-izglitibas-likums) 14. panta 3. punktu un
[Vispārējās izglītības likuma](https://likumi.lv/ta/id/20243-visparejas-izglitibas-likums)

[4. panta](https://likumi.lv/ta/id/20243-visparejas-izglitibas-likums#p4)  3.3 punktu

1. Noteikumi nosaka kārtību, kādā valsts finansē darba samaksu pedagogiem, kuri privātajās izglītības iestādēs (turpmāk – izglītības iestāde) īsteno pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, akreditētas pamatizglītības un vispārējās vidējās izglītības programmas.

2. Dotāciju pedagogu darba samaksai un valsts sociālās apdrošināšanas obligātajām iemaksām izglītības iestāde saņem, ja tā Valsts izglītības informācijas sistēmā (turpmāk – sistēma) līdz kārtējā gada 5. septembrim ir ievadījusi un apstiprinājusi informāciju par bērnu, skolēnu un audzēkņu skaitu kārtējā gada 1. septembrī (pa klasēm (grupām) un izglītības programmām), kuriem saskaņā ar [Izglītības likuma](https://likumi.lv/ta/id/50759-izglitibas-likums) [3. pantu](https://likumi.lv/ta/id/50759-izglitibas-likums#p3) ir tiesības uz izglītību.

3. Izglītības un zinātnes ministrija vai attiecīgās nozares ministrija dotāciju periodam no kārtējā gada 1. septembra līdz nākamā gada 31. augustam nosaka, pamatojoties uz šo noteikumu [2.](https://likumi.lv/ta/id/283671-kartiba-kada-valsts-finanse-darba-samaksu-pedagogiem-privatajas-izglitibas-iestades#p2)punktā minēto informāciju par bērnu, skolēnu un audzēkņu skaitu.

4. Izglītības un zinātnes ministrija nosaka dotācijas apmēru izglītības iestādei, kas īsteno pirmsskolas izglītības programmas bērniem no piecu gadu vecuma līdz vispārējās pamatizglītības ieguves uzsākšanai un akreditētas pamatizglītības un vispārējās vidējās izglītības programmas, atbilstoši normatīvajam aktam par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās izglītības iestādēs.

5. Izglītības un zinātnes ministrija normēto skolēnu (bērnu) skaita attiecību pret vienu pedagoga mēneša darba algas likmi aprēķina atbilstoši normatīvajos aktos par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās izglītības iestādēs noteiktajiem zemākajiem koeficientiem. Aprēķinot normētā skolēnu skaita attiecību pret vienu pedagoga mēneša darba algas likmi tālmācības izglītības programmās, piemēro proporciju 16,5 : 1.

6. Izglītības un zinātnes ministrija vai attiecīgās nozares ministrija nosaka dotācijas apmēru izglītības iestādei, kas īsteno akreditētas profesionālās pamatizglītības programmas, atbilstoši normatīvajiem aktiem par kārtību, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas.

7. Rīkojumu par dotācijas sadali izdod izglītības un zinātnes ministrs vai attiecīgās nozares ministrs, un Izglītības un zinātnes ministrija vai attiecīgās nozares ministrija pārskaita finansējumu konkrētai izglītības iestādei uz kontu Valsts kasē, kuru izglītības iestāde drīkst izmantot tikai no Izglītības un zinātnes ministrijas vai attiecīgās nozares ministrijas saņemtā finansējuma administrēšanai. Izglītības iestāde nedrīkst veikt pārskaitījumus no Valsts kasē atvērtā norēķinu konta uz izglītības iestādes vai tā dibinātāja kredītiestādēs atvērtajiem norēķinu kontiem.

8. Lai saņemtu piešķirtos valsts budžeta līdzekļus, izglītības iestāde ar Izglītības un zinātnes ministriju vai attiecīgās nozares ministriju slēdz līgumu par piešķirto valsts budžeta līdzekļu izlietošanu (turpmāk – līgums).

9. Izglītības iestāde līdz kārtējā gada 15.septembrim sagatavo pārskatu par dotācijas izlietojumu (pielikums) par periodu no kārtējā gada 1.janvāra līdz 31.augustam un līdz nākamā gada 15.janvārim – par periodu no iepriekšējā gada 1.septembra līdz iepriekšējā gada 31.decembrim Valsts kases informācijas sistēmā "Ministriju, centrālo valsts iestāžu un pašvaldību budžeta pārskatu informācijas sistēma".

10. Valsts kases informācijas sistēmā "Ministriju, centrālo valsts iestāžu un pašvaldību budžeta pārskatu informācijas sistēma" nodrošina šādas informācijas pieejamību:

10.1. Valsts kases konta, kurā ieskaitīti līguma ietvaros piešķirtie budžeta līdzekļi, kopsavilkumu;

10.2. Valsts kases konta, kurā ieskaitīti līguma ietvaros piešķirtie budžeta līdzekļi, izrakstu.

11. Izglītības iestādes dibinātājs vai viņa pilnvarota persona, apstiprinot pārskatu Valsts kases informācijas sistēmā "Ministriju, centrālo valsts iestāžu un pašvaldību budžeta pārskatu informācijas sistēma", apliecina, ka dotācija izlietota atbilstoši mērķim – pedagogu darba samaksai un valsts sociālās apdrošināšanas obligātajām iemaksām.

12. Izglītības un zinātnes ministrija vai attiecīgās nozares ministrija ir tiesīga:

12.1. grozīt izglītības iestādei noteikto dotācijas apmēru, ja valsts budžetā kārtējam gadam tiek grozīts šim mērķim paredzēto līdzekļu apmērs;

12.2. pārtraukt dotācijas izmaksu, ja:

12.2.1. izglītības iestādei ir anulēta pamatizglītības vai vidējās izglītības programmas akreditācija vai beidzies tās termiņš;

12.2.2. izglītības iestādei ir anulēta attiecīgās programmas īstenošanai izsniegtā licence vai beidzies tās derīguma termiņš;

12.2.3. izglītības iestāde nav iesniegusi pārskatu par dotācijas izlietojumu šo noteikumu 9. punktā noteiktajos termiņos un kārtībā vai ministrija to nav akceptējusi;

12.3. samazināt nākamā perioda dotācijas apmēru par pārskata periodā neizlietoto summu, ja naudas līdzekļu atlikums Valsts kases kontā pārsniedz viena mēneša piešķirtās dotācijas apmēru;

12.4. samazināt nākamā perioda dotācijas apmēru par pārskata periodā neizlietoto summu, ja atlikums pēc faktiskā izlietojuma pēc uzkrāšanas principa pārsniedz viena mēneša piešķirtās dotācijas apmēru;

12.5. pieprasīt izglītības iestādei 30 dienu laikā atmaksāt valsts budžetā nepamatoti izlietoto finansējumu.

“13. Ministrija aprēķina un sadala izglītības iestādei finansējumu atbilstoši pedagogu darba samaksas noteikumiem noteiktajām piemaksām par kvalitātes pakāpēm līdz kvalitātes pakāpes apliecinošā dokumenta derīguma termiņa beigām pedagogiem, kuri profesionālās darbības kvalitātes novērtēšanas procesā līdz 2016. gada 31. decembrim ieguvuši 3., 4. un 5. kvalitātes pakāpi, ņemot vērā:

13.1. informāciju par kvalitātes pakāpes ieguvušo pedagogu likmju skaitu attiecīgā gada 1.septembrī, ko izglītības iestāde līdz attiecīgā gada 5.septembrim ievada un apstiprina sistēmā;

13.2. pedagogu darba samaksas noteikumos noteikto piemaksas apmēru;

13.3. valsts sociālās apdrošināšanas obligātās iemaksas.

14. Ministrija aprēķina un sadala izglītības iestādei dotāciju atbilstoši pedagogu darba samaksas noteikumiem noteiktajām piemaksām par kvalitātes pakāpēm pedagogiem, kuriem 3., 4. un 5. kvalitātes pakāpi apliecinoša dokumenta derīguma termiņš beidzas 2017. gada 31. augustā, līdz 2018. gada 31. augustam, atbilstoši šo noteikumu 13. punktā noteiktajam.

15. Atzīt par spēku zaudējušiem Ministru kabineta 2016. gada 15. jūlija noteikumus Nr. 476 "[Kārtība, kādā valsts finansē darba samaksu pedagogiem privātajās izglītības iestādes](https://likumi.lv/ta/id/267454-kartiba-kada-valsts-finanse-pirmsskolas-izglitibas-programmas-berniem-no-piecu-gadu-vecuma-lidz-pamatizglitibas-ieguves-uzsaksa...)" (Latvijas Vēstnesis, 2016, 140. nr.).

14. Noteikumi stājas spēkā 2017. gada 1. septembrī.

 Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

29.05.2017.

907

L.Buceniece

67047830, liga.buceniece@izm.gov.lv